Bukhari 6228 – Incident Of Fadl Bin Abbas In The Context Of Parda
دین میں کسی عمل کی ممانعت اور حرمت کی وجہ ہوتی ہے۔ ان کو اللہ نے قرآن مجید مین سورہ اعراف آیت 33 میں بیان کر دیا ہے۔ کہہ دو، میرے پروردگار نے تو صرف فواحش کو حرام کیا ہے، خواہ وہ کھلے ہوں یا چھپے اور حق تلفی اور ناحق زیادتی کو حرام کیا ہے اور اِس کو کہ تم اللہ کے ساتھ کسی کو شریک ٹھیراؤ، جس کے لیے اُس نے کوئی سند نازل نہیں کی اور اِس کو کہ تم اللہ پر افترا کرکے کوئی ایسی بات کہو جسے تم نہیں جانتے۔ احادیث میں اطلاقات بیان ہو رہے ہوتے ہیں۔ اس کی وجوہات عموما بیان نہیں ہوتیں۔ حرمت کے واقعات اور اطلاقات کو ہم اس آیت کی روشنی میں سمجھتے ہیں۔ بد نظری فحاشی میں آتی ہے۔ اس لیے ممنوع ہے۔ خواتین کے ساتھ رسول اللہ کے تعامل کا واقعات کو ڈاکٹر مظہر یسین صدیقی صاحب نے اپنی کتاب رسول اکرم اور خواتین ایک سماجی مطالعہ میں جمع کر دیا ہے۔ جس سے معلوم ہوتا ہے کہ اس سماج میں خواتین کا آنا جانا باہر کام کرنا اور رسول اللہ سے ملاقاتیں ایک معمول کا عمل تھا۔ اس کتاب کو آپ درج ذیل لنک سے ڈاؤن لوڈ کر کے پڑھ سکتے ہیں۔ https://kitabosunnat.com/kutub-library/nabi-akram-pbuh-aur-khwateen-aik-samaji-mutalia یہ دیکھنا ضروی ہے کہ جو دلیل بیان کی گئی وہ قابل غور ہے یا نہیں، اس کی اہمیت نہیں کہ پہلے بھی کسی نے اسے بیان کیا ہے یا نہیں۔